 **บันทึกข้อตกลงและเงื่อนไขขอรับบริการ****ตรวจวัดวิเคราะห์โดยเทคนิคเชิงนิวเคลียร์**

ผู้ขอรับการบริการทำความเข้าใจข้อตกลงและเงื่อนไขในการขอรับบริการของห้องปฏิบัติการตรวจวัดวิเคราะห์โดยเทคนิคเชิงนิวเคลียร์ (ห้องปฏิบัติการฯ) รวมถึงรายละเอียดของงานและอัตราค่าบริการตรวจวัดวิเคราะห์ ก่อนการขอรับบริการ

**ข้อ 1 ขอบข่ายที่ได้รับการรับรอง** ระบบมาตรฐาน ISO/IEC 17025:2017

ห้องปฏิบัติการฯ ใช้วิธีการทดสอบ In-house Method WI-NSC-01 using Gamma Spectrometry Technique Based on ANSI N42. 14-1999. American National Standard for Calibration and Use of Germanium Spectrometers for the Measurement of Gamma-Ray Emission Rates of Radionuclides, Radioactivity Measurement by Gamma Spectrometry Technique โดยมีรายละเอียด ดังนี้

**ตัวอย่างชนิดผง** : เป็นผงละเอียด มีความเป็นเนื้อเดียวกัน (Homogeneous)

ความหนาแน่น : เมื่อบรรจุตัวอย่างลงในภาชนะขนาด 1 ลิตร มีน้ำหนักอยู่ระหว่าง 700–800 กรัม

**ตัวอย่างชนิดเหลว** : เป็นของเหลวที่ไม่มีชิ้นส่วนใดๆ ผสมอยู่ในตัวอย่าง มีความเป็นเนื้อเดียวกัน (Homogeneous)

ความหนาแน่น : เมื่อบรรจุตัวอย่างลงในภาชนะขนาด 1 ลิตร มีน้ำหนักอยู่ระหว่าง 1,000–1,060 กรัม

**รายการทดสอบ :** ปริมาณกัมมันตภาพรังสี Cs-134 และ Cs-137 ในอาหาร (Quantity of Cs-134 & Cs-137 in food)

**ข้อ 2 การให้บริการตรวจวัดวิเคราะห์**

2.1 ผู้รับบริการส่งแบบคำขอรับบริการฯ พร้อมตัวอย่าง (**น้ำหนักไม่น้อยกว่า 1.5 kg**) ให้เจ้าหน้าที่รับตัวอย่าง (One Stop Service)

2.2 เจ้าหน้าที่ตรวจสอบเอกสารพร้อมตัวอย่าง เมื่อถูกต้องจะรับเข้าระบบและแจ้งอัตราค่าบริการ หากไม่ถูกต้องจะแจ้งให้ทำการแก้ไข (ค่าบริการตามประกาศ เรื่อง อัตราค่าบริการศูนย์บริการเทคโนโลยีนิวเคลียร์ ฉบับล่าสุด)

2.3 ผู้รับบริการจะได้รับผลการวิเคราะห์หลังจากชำระค่าบริการแล้ว

2.4 ห้องปฏิบัติการฯ มีนโยบาย ไม่ติดต่อกับผู้รับบริการในระหว่างตรวจวิเคราะห์ ยกเว้น กรณีที่จำเป็นต้องปรึกษาปัญหา

2.5 กรณีที่เกิดปัญหาในการวิเคราะห์ เช่น ยกเลิกการวิเคราะห์ ห้องปฏิบัติการฯ จะแจ้งสาเหตุให้ทราบทุกครั้ง

**ข้อ 3 การรายงานผล**

3.1 ห้องปฏิบัติการฯ แจ้งผลให้ผู้ขอรับบริการทราบในรูปแบบรายงานผลการวิเคราะห์ (Radioactivity Analysis Report)

สามารถขอรับได้ด้วยตัวเอง หรือขอให้จัดส่งทางไปรษณีย์ (แจ้งความต้องการในแบบคำขอรับบริการฯ)

3.2 การรายงานผลวิเคราะห์ อ้างอิงจากลักษณะตัวอย่างว่าอยู่ในขอบข่ายการรับรองมาตรฐาน ISO/IEC 17025 หรือ ISO 9001

3.3 ห้องปฏิบัติการฯ มีนโยบาย ไม่แจ้งผลวิเคราะห์ทางโทรศัพท์หรือโทรสาร

3.4 ห้องปฏิบัติการฯ มีนโยบาย ไม่รายงานผลถึงความสอดคล้องกับเกณฑ์ มาตรฐาน หรือข้อกฎหมาย (Specification, Standard, Law)

ข้าพเจ้าได้อ่านทำความเข้าใจข้อตกลงและเงื่อนไขการขอรับบริการแล้ว

ลงชื่อ.........................................................................ผู้ขอรับบริการ

(............................................................................)

วันที่.............................................................................